изобразяване на символи, за избора на подходящите символи в случаите в случаите, когато изборът принадлежи на оператора (напр. периметър на безопасност) или при сложните символи (напр. знаците на върха на буйове и маяци),
 —
 набор от справочни таблици, които свързват описанията на обектите в ЕНК със съответните инструкции за символите в зависимост от връзката, която съществува между тях, в зависимост от това дали:
 —
 връзката е безусловна, т.е. съществува пряко съответствие между описанието на обекта и начина на изобразяването му, например буй или земна площ. В този случай справочната таблица съдържа инструкция за символи за изобразяването на символ, запълване на площ или вид линия;
 —
 връзката е условна, т.е. зависи от обстоятелствата, например зона с определена дълбочина, чийто цвят при изобразяване зависи от избора на периметъра на безопасност. В този случай справочната таблица се позовава на условна процедура за изобразяване на символи, която по-късно подбира подходящите инструкции за символи.
 2.1.2.
 ECDIS за вътрешните водни пътища използва всички компоненти от S-52, плюс разширенията от:
 —
 справочните таблици,
 —
 библиотеката на символите,
 —
 условните процедури за изобразяване на символи.
 Разширенията са описани в допълнение 2 —„Библиотека на изобразяваните символи от ECDIS за вътрешните водни пътища“ към Резолюция на ИКЕ на ООН за ECDIS за вътрешните водни пътища, посочена в раздел 1, глава 2, буква и).
 2.2. Справочни таблици
 2.2.1.
 За всеки тип геометричен обект (точка, линия, област) съществува отделна справочна таблица. Всеки запис в справочната таблица се състои от следните полета:
 а)
 6-значен код за класа на обекта (съкращение);
 б)
 набор атрибути на обекта;
 в)
 инструкции за символи;
 г)
 приоритет за изобразяване в диапазона от 0 до 9 (подобно на приоритета при изобразяване на различни слоеве);
 д)
 код за радиолокатора;
 е)
 категория на визуализацията (базова, стандартна, пълна);
 ж)
 група за визуализация — по-подробно разграничаване на обектите в сравнение с разграничаването по категориите на визуализация.
 Фигура 1
 Примерен запис в справочна таблица
 "LNDMRK","CATLMK17|","SY(TOWERS01)","7","O","OTHER","32250"
 В този пример обектът LNDMRK се изобразява със символа TOWERS01 и има приоритет 7, ако атрибутът CATLMK е със стойност 17. Обектът се визуализира върху изображението от радиолокатора.
 Обектите от даден район, които са в различни клетки, но с еднаква употреба, се визуализират според записите в справочните таблици.
 2.2.2.
 Библиотеката на изобразяваните символи съдържа пет справочни таблици:
 —
 точкови символи за печатни карти,
 —
 опростени точкови символи,
 —
 линии,
 —
 символи за граници на реална област,
 —
 символи за граници на символизирана област.
 2.3. Условни процедури за изобразяване на символи (УС)
 УС се генерират за обекти, чието символизиране:
 —
 зависи от настройките на приложението, напр. периметър на безопасност,
 —
 зависи от други обекти, напр. знаците на върха на обекти и тяхната структура,
 —
 е твърде сложно за да се определи с пряк запис в справочната таблица.
 В допълнение 2 „Библиотека на изобразяваните символи за ECDIS за вътрешните водни пътища“ към Резолюция на ИКЕ на ООН относно ECDIS за вътрешните водни пътища, посочено в раздел 1, глава 2, буква и), са описани допълнителни процедури за УС, които се изменят или изпълняват в допълнение на процедурите за УС от S-52.
 2.4. Цветове
